Suspiciuni de fraudă uriașă, în mai multe județe, la achiziția microbuzelor școlare cu fonduri din PNRR. Ministrul Investițiilor anunță că va sesiza Parchetul European
Ministrul Investițiilor, Dragoș Pîslaru, a anunțat declanșarea unei anchete privind achiziția microbuzelor școlare electrice finanțate prin PNRR, după ce au apărut suspiciuni de prețuri supraevaluate, unele fiind chiar duble în anumite județe. Corpul de Control al ministerului va verifica procedurile și prețurile, iar, în caz de nereguli, vor fi aplicate corecții financiare și sesizate autoritățile competente, inclusiv Parchetul European.